เด็กเก่า อนาคตใหม่ ยันไร้ผลประโยชน์ซบ ภูมิใจไทย เชื่อมีมาอีกกว่า 20
มณฑล ส.ส.กทม. อดีตเด็ก อนาคตใหม่ อ้างฟางเส้นสุดท้ายแกนนำใหม่ อนค.บางคน คือเหตุย้ายซบ ภูมิใจไทย เชื่อหลังศึกอภิปรายมาอีกกว่า 20 ยันไม่มีผลประโยชน์แลกเปลี่ยน ย้ำยังเคารพ ธนาธร-ปิยบุตร-ช่อเมื่อวันที่ 26 ก.พ.63 ผู้สื่อข่าวรายงานเพิ่มเติม ระหว่างการอภิปรายไม่ไว้วางใจ ที่รัฐสภาวานนี้ (25 ก.พ.) ส.ส.พรรคภูมิใจไทย (ภท.) ได้นั่งรับประทานอาหารร่วมกับ 9 ส.ส.อดีตพรรคอนาคตใหม่ (อนค.) ที่ย้ายมาสังกัดพรรคภูมิใจไทยโดย นายอนุทิน ชาญวีรกูล หัวหน้าพรรค กล่าวทักทายพูดคุยกับ ร.ต.ต.มณฑล โพธิ์คาย ส.ส.กทม. อดีตพรรคอนาคตใหม่ กล่าวว่า เหตุผลที่ตัดสินใจย้ายมาอยู่นี่ เกิดจากฟางเส้นสุดท้ายที่มีแกนนำอนาคตใหม่บางคน นำเอกสารสมัครเข้าสังกัดพรรคการเมือง ที่ยังไม่มีการระบุชัดเจนถึงชื่อพรรคและแกนนำคนใหม่ และมีกระแสข่าวว่าหัวหน้าพรรคจะไม่ใช่ นายพิธา ลิ้มเจริญรัตน์ ถือว่าเป็นการมัดมือชก จึงตัดสินใจมาร่วมกับพรรคภูมิใจไทย แต่ไม่ได้ชักชวนเพื่อน ส.ส.คนอื่นด้วย เชื่อว่าหลังการอภิปรายไม่ไว้วางใจจะมีเพื่อน ส.ส.มาร่วมงานกับพรรคภูมิใจไทยกว่า 20 คน ยืนยันไม่มีผลประโยชน์แลกเปลี่ยน ยังคงให้ความเคารพ นายธนาธร จึงรุ่งเรืองกิจ นายปิยบุตร แสงกนกกุล และ น.ส.พรรณิการ์ วานิช อดีตแกนนำพรรคอนาคตใหม่ไม่เปลี่ยนแปลง
มณฑล ส.ส.กทม. อดีตเด็ก อนาคตใหม่ อ้างฟางเส้นสุดท้ายแกนนำใหม่ อนค.บางคน คือเหตุย้ายซบ ภูมิใจไทย เชื่อหลังศึกอภิปรายมาอีกกว่า 20 ยันไม่มีผลประโยชน์แลกเปลี่ยน ย้ำยังเคารพ ธนาธร
อภิปรายไม่ไว้วางใจ,อภิปรายไม่ไว้วางใจ 2563,งูเห่า,ส.ส.อนาคตใหม่,ส.ส.ย้ายพรรค,ข่าวทั่วไป